**Bérleti szerződés**

Amely létrejött egyrészről Hegyi-Lucza Viktória E.V. (Címe: 2120 Dunakeszi, Závodszky Géza u. 10. fszt/1., adószáma: 55918574-1-33) továbbiakban, mint **Bérbeadó**, másrészről:

Név:

Cím:

Szállítási cím:

Születési idő, hely: Szem.ig.sz:

Anyja neve: Telefonszám:

továbbiakban, mint **Bérlő** között a mai napon, az alábbiak szerint (Bérlő és Bérbeadó a továbbiakban együtt, mint Szerződő Felek):

1. A Bérbeadó bérbe adja a kizárólagos tulajdonát képező gépet (Kinetec Spectra CPM) és tartozékait (hálózati kábel, lábtartók, kezelőegység) továbbiakban, mint Bérlemény.
2. A Bérlő a bérleményt a bérlet megkezdése előtt megtekintette, kipróbálta, annak műszaki állapotát kielégítőnek találta és elfogadja. A Bérbeadó utólagos reklamációt a bérlemény állapotával kapcsolatban a megtekintést követően nem fogad el.
3. A bérleti szerződést határozott időtartamra jön létre, amely a jelen szerződés aláírásával kezdődik. Ha a Bérlő a bérleményt a bérleti idő lejárta után tovább szeretné használni, úgy a bérleti szerződés lejárata előtt minimum 3 munkanappal a Bérbeadót telefonon vagy email-ben kell értesítenie a bérlet meghosszabbításáról. Amennyiben ennek nem tesz eleget, a Bérbeadó a bérleményt a bérleti szerződés lejáratakor visszaviheti.
4. A Bérbeadó e szerződés aláírásával egyidejűleg átadja a Bérlőnek a bérlemény rendeltetésszerű használatához szükséges leírását. Ezen irat átvételét a Bérlő e szerződés aláírásával elismeri és nyugtázza. Továbbá nyilatkozik arról, hogy a bérlemény használatát ismeri, a használathoz szükséges iratokkal rendelkezik és a biztonsági előírásokat betartja.
5. A Bérlő a bérleményt rendeltetésének, a használati utasításnak megfelelően használja. Felelős minden olyan kárért, amely nem a rendeltetésszerű használat következménye. Az ebből adódó összes költség a Bérlőt terheli.
6. A Bérlő tudomásul veszi, hogy az okozott kár mértékét a javítást végző szakszervíz határozza meg, melynek összegét a – Bérbeadó hivatalos okirattal (árajánlat, számla) igazol. Ezt az összeget 8 napon belül a bérbeadónak kifizeti (késedelem esetén a Bérbeadónak joga van a mindenkori jegybanki alapkamatot felszámolni késedelmi díjként).
7. A Bérlő köteles a bérleményt zárt, vagy őrzött helyen használni, illetve tárolni. A bérlemény eltűnése esetén a Bérlő az eszköz teljes forgalmi értékével felel a Bérbeadó felé, azaz a bérlemény eltűnését követően köteles a Bérlő a Bérbeadó számára a teljes forgalmi értéket megtéríteni.
8. A Bérbeadó külön, írásbeli engedélye nélkül a Bérlő a bérleményt és annak tartozékait harmadik személynek nem adhatja bérbe, valamint használatba.
9. Tilos a bérleményt megjelölni, azon reklámanyagot elhelyezni.
10. A bérleti szerződés érvényességi ideje alatt a Bérbeadó jogosult a bérleményt bármikor megtekinteni, megvizsgálni a használat rendeltetésszerűségét, valamint tájékozódni arról, hogy a Bérlő a használatra vonatkozó előírásokat betartja.
11. A bérlemény meghibásodásáról a Bérlő köteles a Bérbeadót haladéktalanul értesíteni. A javítás elvégzésére vagy elvégeztetésére csak a Bérbeadó jogosult. A Bérbeadó köteles a hibákat elhárítani és a javítást elvégezni.
12. A Bérlő a bérlet megszűnésekor köteles a bérleményt megfelelő állapotban, - iratokkal és tartozékokkal együtt - , tisztán a Bérbeadónak visszaadni. Ellenkező esetben a Bérbeadónak joga van pótdíj felszámolására (úgy, mint 5.000 Ft takarítási díj).
13. A bérleti idő túllépésekor (amennyiben a Bérlő azt előre nem jelzi) a Bérbeadó jogosult a bérleti díjon felül pótdíj felszámolására, amelynek mértéke a mindenkori bérleti díj 100%-a (bérleti díj + pótdíj).
14. A bérlemény ellopása, elsikkasztása esetén a Bérbeadónak joga van a bérlőtől az új gép, berendezés, eszköz, stb. forgalmi értékét követelni, valamint ezen vételár kifizetéséig a teljes bérleti díjat, továbbá pótdíjat felszámolni, mely értéke a mindenkori érvényes bérleti díj 100%-a.
15. A Szerződő Felek jogaira és kötelezettségeire – az e szerződésben nem szabályozott kérdésekben – a Polgári Törvénykönyv, s az egyéb hatályos jogszabályok rendelkezései az irányadók.
16. A Bérlő tudomásul veszi, hogy a bérleményben a bérlet ideje alatt keletkezett mindennemű kárért, valamint a bérlemény ellopása, jogtalan használata esetén teljes anyagi felelősséggel tartozik.
17. Jelen szerződéstől eltérni csak a Felek írásos megegyezésével lehet (bérleti díj mértéke, költségviselés, stb.).

A Kinetec térdmozgató gép kizárólag a beteg kezelőorvosának és gyógytornászának javaslatára, saját felelősségre vehető igénybe.

A mozgatással kapcsolatos terápiás kérdésekkel forduljon kezelőorvosához, vagy szakképzett gyógytornászához. Műszaki probléma esetén forduljon a megadott elérhetőségeken a Bérbeadóhoz.

A jelen szerződés aláírásával a Bérlő a bérleti díjat hiánytalanul megfizette a Bérbeadó részére, amelyet a Bérbeadó a jelen szerződés aláírásával elismer és amelyről a Bérlő részére számlát állít ki.

A Szerződő Felek a jelen szerződés elolvasása és teljes megértése után, mint akaratukkal és szándékukkal mindenben megegyezőt, helybenhagyólag aláírták.

A bérlet tárgya és a bérleti díj összege:

Eszköz neve: KINETEC SPECTRA Forgalmi értéke: 2 000 000 Ft, azaz kettőmillió Ft.

Gy.szám: ...................................................

Bérleti időszak: ................................................................. Bruttó bérleti díj: ..........................................

Kiszállítás/átvétel: Dunakeszin, Kiskőrösön, Zalaegerszegen és ezen települések 30km-es körzetében minimum 4 heti bérlés esetén ingyenes. Vidéki kiszállításnál csak az üzemanyagot kell fizetni! (GPS-el mérjük a km-t, egy út számításának alapja, az oda-vissza távolság)

Kelt: .............................................., 2024. ............................................

........................................................... .............................................................

Bérbeadó Bérlő